Možnosti kombinácie a dávkovania doplnkov vitamínu C, zinku, magnezia a ginko biloba
Dobrý deň,chcem sa opýtať na kombináciu -vitamín C 1000 mg MedPharma, zinok forte 25 mg MedPharma, magneziové tablety 500 mm GALVEX, dr.max gingo biloba 60mg. Môžem ich brať všetky naraz, alebo by mal byť medzi nimi nejaký odstup? Lepšie ráno nalačno, alebo po raňajkách? Ďakujem.
Dobrý deň.
Ďakujeme za Vašu otázku.
Pri súčasnom užívaní prípravkov s obsahom zinku a magnézia je potrebné zachovávať časový rozostup 2-3 hodiny kvôli zníženej absorpcii jednotlivých liečiv. Oba prípravky je vhodné podávať s dostatočným odstupom od jedla.
Pri súčasnej kombinácii vitamínu C a extraktu z Ginkgo biloba môže dôjsť k vzájomnej interakcii, aj ked klinicke údaje sú v tomto prípade nejednoznačné. Z tohto dôvodu odporúčam taktiež dodržiavať medzi prípravkami časový rozostup. Vitamín C je vhodné podávať pred jedlom. Pri extrakte z ginkga nebol vplyv potravy na vstrebávanie pozorovaný, preto je jeho užitie nezávislé od príjmu potravy.
Prajem pekný zvyšok dňa.
S pozdravom
Mgr. Barbora Bičanovská